**DĖL ROKIŠKIO RAJONO SAVIVALDYBĖS TURTO IŠNUOMAVIMO BE KONKURSO**

2022 m. spalio 28 d. Nr. TSP-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 6 punktu, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“, atsižvelgdama į VšĮ ,,Jautri širdis“ 2022 m. rugsėjo 15 d. raštą Nr. S1-2 „Dėl patalpų nuomos, esančių Vytauto g. 25, Rokiškis“, VšĮ ,,Pagalbos ir informacijos šeimai tarnyba” 2022 m. rugsėjo 26 d. prašymą „Dėl Rokiškio rajono savivaldybės turto perdavimo“, VšĮ ,,Jautri širdis“ 2022 m. spalio 4 d. prašymą Nr. S1-3 „Dėl patalpų nuomos, esančių Vytauto g. 25, Rokiškis“, 2022 m. spalio 7 d. sutikimą Nr. S1-4, VšĮ ,,Jaslina“ prašymą, gautą 2022 m. spalio 12 d. ir Rokiškio r. Panemunėlio mokyklos-daugiafunkcio centro 2022 m. spalio 12 d. sutikimą Nr. S-15, Rokiškio rajono savivaldybės taryba nusprendžia:

1. Leisti išnuomoti be konkurso, Rokiškio rajono savivaldybei (toliau – Savivaldybė) nuosavybės teise priklausantį, turtą:
   1. nuo 2023 m. sausio 2 d., 10 metų VšĮ ,,Jautri širdis“, kodas 306117892, buveinės adresas: Eduardo Andrė g. 14-5, Vilnius, Rokiškio rajono savivaldybės administracijos patikėjimo teise valdomą nekilnojamąjį turtą: 71,31 kv. m patalpas, esančias pastate – Socialinės paramos centre (patalpos kadastrinių matavimų byloje pažymėtos: 1/3 2-1 (7,59 kv. m iš 22,79 kv. m), 2-2 (25,97 kv. m), 2-3 (16,75 kv. m), 1/3 2-6 (0,74 kv. m iš 2,23 kv. m), 1/3 2-10 (2,34 kv. m iš 7,02 kv. m) ir 2-13 (17,92 kv. m)), unikalus Nr. 7393-0003-5012, Vytauto g. 25, Rokiškyje, bendras pastato plotas – 475,04 kv. m, kurių bendra įsigijimo balansinė vertė 2022 m. spalio 31 d. – 56122,75 Eur (Europos Sąjungos biudžeto lėšos – 38682,05 Eur, valstybės biudžeto lėšos – 4216,13 Eur, savivaldybės biudžeto lėšos – 13224,57 Eur), bendra turto likutinė vertė 2022 m. spalio 31 d. – 31377,18 Eur (Europos Sąjungos biudžeto lėšos – 23106,89 Eur, valstybės biudžeto lėšos – 2747,46 Eur, savivaldybės biudžeto lėšos – 5522,83 Eur), turto registravimo grupė – 1202200;
   2. iki 2025 m. gruodžio 31 d., VšĮ ,,Jaslina“, kodas 305919291, buveinės adresas: Degsnių g. 13, Degsnių k., Rokiškio kaimiškoji sen., Rokiškio r. sav., Rokiškio r. Panemunėlio universalaus daugiafunkcio centro patikėjimo teise valdomą nekilnojamą turtą: 102,19 kv. m patalpas, esančias pastate – mokykloje (patalpos pažymėtos: 1-39 (51,11 kv. m) ir 1-55 (51,08 kv. M)), unikalus Nr. 7396-4009-6017, adresas: Kamajų g. 11, Panemunėlio glž. st., Rokiškio r. sav., bendras pastato plotas – 2415,28 kv. m, kurių įsigijimo balansinė vertė 2022 m. spalio 31 d. – 21365,35 Eur, turto likutinė vertė 2022 m. spalio 31 d. – 12784,49 Eur, turto registravimo grupė – 1202200.
2. Nustatyti:

2.1. šio sprendimo 1.1 papunktyje nurodyto turto naudojimo paskirtį – užtikrinti neįgaliųjų ar kitų socialinę atskirtį patiriančių asmenų grupių (prekybos žmonėmis aukų, asmenų, turinčių psichikos ir elgesio sutrikimų dėl psichoaktyviųjų medžiagų vartojimo, nuteistųjų ir asmenų, paleistų iš laisvės atėmimo vietų, bei kitoms socialinę atskirtį patiriančių asmenų grupėms priklausančių asmenų) ir užsieniečių socialinę integraciją, teikti pagalbą ir (arba) socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį, teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą, skatinimui;

2.2. šio sprendimo 1.2 papunktyje nurodyto turto naudojimo paskirtį – įsteigti vaikų dienos centrą, kuriame būtų teikiamos akredituotos vaikų dienos socialinės priežiūros ir ugdymo paslaugos vaikams iš daugiavaikių, socialinių rizikų šeimų, taip juos integruojant į visuomenę;

2.3. šio sprendimo 1.1 papunktyje nurodyto turto nuomos kainą – 1,76 Eur per mėnesį už 1 kv. m.;

2.4. šio sprendimo 1.2 papunktyje nurodyto turto nuomos kainą – 0,66 Eur per mėnesį už 1 kv. m.

3. Pritarti Savivaldybės turto, išdėstyto šio sprendimo 1 punkte, Savivaldybės ilgalaikio materialiojo turto nuomos sutarčių projektams (pridedama).

4. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO IŠNUOMAVIMO BE KONKURSO“ AIŠKINAMASIS RAŠTAS**

**Sprendimo projekto tikslai ir uždaviniai.**

Leisti išnuomoti be konkurso: VšĮ ,,Jautri širdis“, 10 metų Rokiškio rajono savivaldybei (toliau – Savivaldybė) nuosavybės teise priklausančias, Rokiškio rajono savivaldybės administracijos patikėjimo teise valdomas patalpas, esančias Vytauto g. 25, Rokiškyje ir VšĮ ,,Jaslina“, iki 2025 m. gruodžio 31 d., Rokiškio r. Panemunėlio universalaus daugiafunkcio centro patikėjimo teise valdomas patalpas, esančias Kamajų g. 11, Panemunėlio glž. st.,. Rokiškio r. sav.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 15 straipsnio 2 dalies 6 punktas, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“ (toliau – Nuomos tvarkos aprašas).

**Sprendimo projekto esmė.**

Savivaldybės tarybos patvirtintame Nuomos tvarkos apraše numatyta, kad Savivaldybės nekilnojamasis turtas gali būti išnuomojamas be konkurso pelno nesiekiantiems subjektams, kurių pagrindinis veiklos tikslas atitinka bent vieną iš Nuomos tvarkos aprašo 9.2.5 punkto papunktyje nustatytų tikslų.

* 1. 2022 m. spalio 4 d. VšĮ „Jauti širdis“, kreipėsi su prašymu išnuomoti patalpas pastate – Socialinės paramos centre, esančias Vytauto g. 25, Rokiškyje. Atsižvelgiant į tai, kad nuo 2022 m. kovo 1 d. šios patalpos Savivaldybės materialiojo turto sutartimi Nr. DS-81 yra perduotos VšĮ „Pagalbos ir informacijos šeimai tarnyba“, VšĮ „Jauti širdis“, kreipėsi į Pagalbos ir informacijos šeimai tarnybą su prašymu perleisti patalpas. Vykstant akreditacijai Socialinės reabilitacijos paslaugų neįgaliesiems bendruomenėje, nuo 2023 m. sausio 2 d. VšĮ Pagalbos ir informacijos šeimai tarnybai patalpos nebus reikalingos, todėl įstaiga sutinka nuo 2022 m. gruodžio 31 d. nutraukti sutartį, kad patalpos galėtų būti perduotos viešajai įstaigai „Jauti širdis“, kuri toliau teiks įvairias socialines paslaugas Rokiškio rajono gyventojams.

Išnuomotose patalpose psichikos neįgalieji gaus kasdienių įgūdžių lavinimą, palaikymą ir atkūrimą, saviraiškos ir meninių gebėjimų lavinimą, užimtumo amatais ir rankdarbiais paslaugas.

VšĮ „Jautri širdis“ sutinka mokėti nustatyto dydžio nuompinigius – 1,76 Eur per mėnesį už 1 kv. m. Įstaigos tikslas – išnuomotose patalpose teikti socialinės reabilitacijos paslaugas psichikos neįgaliesiems. Įstaigos įstatuose nustatyti veiklos tikslai atitinka Įstatymo 14 straipsnio 2 dalies 3, 4 ir 6 punktuose nustatytus tikslus.

2. 2022 m. spalio 12 d. gautas VšĮ „Jaslina“ prašymas išnuomoti patalpas pastate - mokykloje, esančias Kamajų g. 11, Panemunėlio glž. st., Rokiškio r. sav.. Jų tikslas – išnuomotose patalpose įsteigti vaikų dienos centrą, kuriame būtų teikiamos akredituotos vaikų dienos socialinės priežiūros ir ugdymo vaikams iš daugiavaikių, socialinių rizikų šeimų, taip juos integruojant į visuomenę.

Vaikų dienos centras veiktų iki 5 dienų per savaitę po 4 valandas per dieną. Veiklos finansuojamos iš valstybės ir savivaldybės biudžeto. Pradžioje planuojama, kad centrą lankys 16 vaikų. VšĮ Jaslina planuoja suburti profesionalių specialistų komandą, siūlyti lavinamuosius ir ugdymo užsiėmimus, savarankiško gyvenimo įgūdžių veiklas. Vaikų dienos centro veikla prisidės prie vaiko ir jo šeimos gerovės, bus teikiama pagalba smurtą artimoje aplinkoje patiriantiems, turintiems elgesio ir emocijų sutrikimų vaikams. Paslaugas galės gauti vaikai, kurie išgyvena įvairius sunkumus ir turi kitų kompleksinės pagalbos bei paramos poreikių.

VšĮ „Jaslina“ sutinka mokėti nustatyto dydžio nuompinigius – 0,66 Eur per mėnesį už 1 kv. m., o siūlomų išnuomoti patalpų turto patikėtinis – Rokiškio r. Panemunėlio universalus daugiafunkcis centras sutinka, kad turtas būtų išnuomojamas dienos centro veiklai.

Taip pat yra teikiama Savivaldybės turto nuomos sutartys Savivaldybės tarybai pritarti.

**Laukiami rezultatai**

Bus užtikrintas efektyvus savivaldybei nuosavybės teise priklausančio turto panaudojimas. Plečiama infrastruktūra socialinių paslaugų bendruomenėje, užtikrinamas didesnis jų prieinamumas žmonėms su psichikos negalia. Psichikos neįgalieji gaus kasdieninių įgūdžių lavinimą, palaikymą ir atkūrimą, saviraiškos ir meninių gebėjimų lavinimą, užimtumą amatais ir rankdarbiais.

Vaikų dienos centre bus kuriama erdvė, kurioje vaikas galės jaustis saugus, priimtas ir vertingas, bendraus su bendraamžiais, stiprės kaip asmuo, mokysis būti bendruomenės dalimi, stiprins savo mokymosi gebėjimus.

**Finansavimo šaltiniai ir lėšų poreikis**

Sprendimui įgyvendinti papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Gailutė Vaikutienė